Indo-Ariese tale - Wikipedia
klassifikasie: Indo-Europese tale
(die NW, W, S en O-sone sluit almal tale in wat tradisioneel as dialekte van Hindi beskou word)
Verspreiding van Indo-Ariese tale
Die Indo-Ariese tale vorm 'n onderfamilie van die Indo-Irannese tale binne die Indo-Europese taalfamilie. Die meer as 'n honderd tale word deur omtrent een miljard mense oorwegend in Noord- en Sentraal-Indië, Pakistan, Bangladesj, Nepal, Sri Lanka en die Maledive gepraat. Die belangrikste Indo-Ariese tale sluit in Hindi-Oerdoe (Hindoestani), Bengaals en die klassieke taal Sanskrit. Ook Romani, wat deur Roma in Europa gepraat word, behoort tot die Indo-Ariese tale. Die mees afgeleë Indo-Ariese taal is egter Fidjiaanse Hindi, een van die drie amptelike tale van die eilandnasie Fidji in Oseanië.
Verspreiding van die Indo-Ariese tale binne die tale van Suid-Asië
Die Drawidiese tale, wat veral in Suid-Indië gepraat word, is nie met die Indo-Ariese tale verwant nie, maar deur duisend jaar se taalkontak het hulle talle gemeenskaplike kenmerke ontwikkel. Dit vorm 'n taalfamilie op sy eie reg.
Die grootste tale (volgens moedertaalsprekers) is: Hindoestani (Hindi-Oerdoe, 325 miljoen), Bengaals (190 miljoen), Pandjabi (129 miljoen), Marathi (72 miljoen), Gujarati (47 miljoen), Awadhi (40 miljoen), Bhojpuri (40 miljoen), Maithili (34 miljoen), Oriya (32 miljoen), Sindhi (24,5 miljoen), Marwari (20 miljoen), Nepalees (16 miljoen), Singalees (16 miljoen), Rangpuri (15 miljoen), Assamees (13 miljoen), Chhattisgarhi (13 miljoen), Rajasthani (13 miljoen), Konkani (6 miljoen), Kasjmiri (5,5 miljoen) en Dogri (4 miljoen).
(en) Cardona, George; Jain, Dhanesh, reds. (2003). The Indo-Aryan Languages. Routledge. ISBN 978-0-415-77294-5.
(en) Masica, Colin (1991). The Indo-Aryan Languages. Cambridge: Cambridge University Press. ISBN 978-0-521-29944-2.
Wikimedia Commons het meer media in die kategorie Indo-Ariese tale.
(en) "Ethnologue: Languages of the World, Seventeenth edition, Indo-Aryan". Ethnologue. Besoek op 26 Augustus 2018.
(en) "Indo-Aryan languages". Encyclopædia Britannica. Besoek op 26 Augustus 2018.
Ontsluit van "https://af.wikipedia.org/w/index.php?title=Indo-Ariese_tale&oldid=2061846"
Die bladsy is laas op 27 Oktober 2019 om 09:47 bygewerk.